Sute de mii de utilizatori s-au trezit deconectați, marți, de pe conturile lor de Facebook și de Instagram, iar atunci când au încercat să se conecteze, au primit mesajul că parola este greșită.
Mii de utilizatori întâmpină probleme cu platformele Meta la nivel global, notează The Sun, care arată cum să vă dezactivați contul de Facebook pentru a vă restabili profilul și contul.
Dezactivarea contului de Facebook este ușoară și durează doar câteva secunde:
Conectați-vă la contul dvs. de Facebook.
Faceți clic pe săgeata mică în jos, situată în colțul din dreapta sus al paginii dvs. de pornire Facebook.
Găsiți "Settings" (Setări) și faceți clic pe ea.
Treceți peste "Manage Account" (Administrare cont) și faceți clic pe "Edit" (Editare).
Faceți clic pe "Deactivate your account" (Dezactivați-vă contul) în partea de jos a filei deschise.
Completați formularul și faceți clic pe "Deactivate" în partea de jos a paginii.
Dacă vă răzgândiți și doriți să vă reactivați contul de Facebook, tot ce trebuie să faceți este să vă conectați din nou la Facebook cu datele dumneavoastră.
Profilul și contul dvs. vor fi restabilite și nu pierdeți nimic, explică The Sun,
La nivel global au fost semnalate peste 250 000 de rapoarte ale utilizatorilor în primele 10 minute după ce aplicația Facebook a picat, potrivit downdetector.
Numărul raportărilor este în creștere.
De asemenea, au fost raportate zeci de mii de probleme privind utilizarea rețelei sociale Instagram.